Lorine Zineb Noka Talhaoui (født 16. oktober 1983 i Stockholm), bedre kendt under sit kunstnernavn Loreen (tidligere også "Lorén"), er en svensk sanger og musikproducer med berbisk baggrund. Hun blev kendt da hun deltog i Sveriges udgave af Idol i 2004. Loreen vandt Melodifestivalen 2012 med sangen ""Euphoria"", og repræsenterede Sverige ved Eurovision Song Contest 2012 i Baku, Aserbajdsjan hvor hun vandt. Hun fik point fra 40 ud af de 41 voterende lande, med Italien som undtagelsen, og fik deraf 18 12-taller. Hendes sejr var den femte svenske grand prix sejr.